Rudoji saturnija

Rudoji saturnija arba aglija (Aglia tau) – saturnijų (Saturniidae) šeimos drugys.

Patinėlių dydis 50-55 mm, patelių – 65-75 mm. Sparnai šviesiai pilkai rudi su tamsiu pakraštiniu dryžiu. Sparnų akelės beveik juodos su baltu centru. Gyvena lapuočių ir mišriuose miškuose, kur gausu miško aikštelių. Patinėliai skraido dieną, patelės – tik naktį gegužės mėn. Vikšrai žali, su balsva šonine linija ir įstrižais brūkšniais, aptinkami VI-VIII mėn. ant ąžuolų, beržų, alksnių. Žiemoja lėliukė.

Saturnijos